Fra 2006 representerte Ternera ETA i en serie samtaler med den spanske regjeringen representert ved Jesús Eguiguren, politiker i den baskiske avdelingen av det spanske sosialistpartiet PSOE. Samtalene var fasilitert av det sveitsiske Henry Dunant-senteret for humanitær dialog med støtte fra norske myndigheter. Flere av samtalene foregikk i Oslo og på Sundvolden Hotel ved Tyrifjorden.